open-index/open-wikipedia-markdown huggingface dataset:
ถนนเพชรบุรี

[250px|thumb|ถนนเพชรบุรีช่วง[แยกประตูน้ำบริเวณหน้าห้างแพลทินัมแฟชันมอลล์]]
[thumb|250px|ถนนเพชรบุรีตัดใหม่ ช่วงหน้า[โรงเรียนเซนต์ดอมินิก]]

**ถนนเพชรบุรี** () เป็นเส้นทางจราจรสำคัญสายหนึ่งในกรุงเทพมหานคร

## ระยะทาง
ถนนเพชรบุรีมีระยะทาง  เริ่มจากบริเวณถนนพิษณุโลกตัดกับถนนสวรรคโลกและถนนหลานหลวงที่ทางแยกยมราชในพื้นที่เขตดุสิต ไปทางทิศตะวันออกเฉียงใต้ ตัดผ่านทางรถไฟสายเหนือเข้าพื้นที่เขตราชเทวี ตัดกับถนนพระรามที่ 6 และผ่านใต้ทางพิเศษศรีรัชที่ทางแยกอุรุพงษ์ ตัดกับถนนบรรทัดทองที่ทางแยกเพชรพระราม ตัดกับถนนพญาไทที่ทางแยกราชเทวี ตัดกับถนนราชปรารภและถนนราชดำริที่ทางแยกประตูน้ำ ซึ่งเดิมถนนเพชรบุรีจะสิ้นสุดแค่ช่วงนี้ ก่อนจะมีการเวนคืนและก่อสร้างถนนตัดใหม่ต่อไปในภายหลัง โดยมุ่งไปทางทิศตะวันออก ตัดกับถนนชิดลมที่ทางแยกชิดลม-เพชรบุรี ตัดกับกับถนนวิทยุที่ทางแยกวิทยุ-เพชรบุรี ผ่านใต้ทางพิเศษเฉลิมมหานคร  ตัดกับถนนนิคมมักกะสันและซอยสุขุมวิท 3 (นานาเหนือ) ที่ทางแยกมิตรสัมพันธ์ ตัดกับถนนอโศก-ดินแดงและถนนอโศกมนตรีที่ทางแยกอโศก-เพชรบุรีและเข้าพื้นที่เขตห้วยขวาง ข้ามคลองแสนแสบเข้าพื้นที่เขตสวนหลวง ก่อนไปสิ้นสุดที่ทางแยกคลองตันซึ่งเป็นจุดตัดกับถนนรามคำแหงและถนนสุขุมวิท 71 (ปรีดี พนมยงค์) โดยมีถนนที่ตรงต่อเนื่องต่อไปคือถนนพัฒนาการ

## ประวัติ
ถนนเพชรบุรีช่วงตั้งแต่ทางแยกยมราชถึงทางแยกประตูน้ำเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้กรมสุขาภิบาลตัดขึ้นตั้งแต่ริมคลองขื่อหน้า ปลายถนนคอเสื้อ (ปัจจุบันคือถนนพิษณุโลก) ไปบรรจบถนนราชดำริ เริ่มก่อสร้างในเดือนกรกฎาคม พ.ศ. 2448 โดยได้พระราชทานพระบรมราชานุญาตให้ยืมเงินพระคลังข้างที่มาทดลองทำการ ระหว่างดำเนินการตัดถนน เกิดปัญหาแนวถนนตัดผ่านหมู่บ้านของคนในบังคับต่างประเทศ 2-3 แห่ง จึงต้องเจรจากันเรื่องค่าที่ดิน รัฐบาลได้มอบหมายให้นายเอ็ดเวิร์ด สโตรเบล ที่ปรึกษาราชการชาวอเมริกัน เป็นผู้ดำเนินการเจรจา เมื่อสร้างเสร็จแล้ว ทรงพระกรุณาโปรดเกล้าฯ พระราชทานชื่อถนนว่า **ถนนประแจจีน** ซึ่งเป็นชื่อลวดลายของเครื่องลายครามแบบจีนชนิดหนึ่ง ต่อมาในวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนชื่อถนนประแจจีนเป็น **ถนนเพชรบุรี** ตามพระนามทรงกรมของสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร

ปี พ.ศ. 2505 ทางการได้เวนคืนตลาดเฉลิมลาภเก่าบริเวณสามแยกประตูน้ำ (ปัจจุบันคือสี่แยกประตูน้ำ) โดยตัดถนนต่อออกจากสามแยกประตูน้ำไปจนถึงถนนสุขุมวิท 71 (ปรีดี พนมยงค์) โดยได้เปิดอย่างเป็นทางการเมื่อปี พ.ศ. 2506 คนทั่วไปนิยมเรียกถนนเพชรบุรีช่วงนี้ว่า "ถนนเพชรบุรีตัดใหม่"

## รายชื่อทางแยก

## สถานที่สำคัญ
### สถานศึกษา
* วิทยาลัยเทคนิคพณิชยการเจ้าพระยา
* โรงเรียนอนุบาลอิ่มเอม
* โรงเรียนสอนดนตรีสยาม เพชรเก้า
* โรงเรียนประเทืองวิทย์อุรุพงษ์
* โรงเรียนกรุงเทพการบัญชีวิทยาลัย
* โรงเรียนกิ่งเพชร
* โรงเรียนเซนต์ดอมินิก
* โรงเรียนมักกะสันพิทยา
* วิทยาลัยเทคโนโลยีดอนบอสโก

### ธนาคาร
* ธนาคารกรุงศรีอยุธยา สาขาประตูน้ำ
* ธนาคารกสิกรไทย สาขากิ่งเพชรและสาขาถนนเพชรบุรี 17
* ธนาคารไทยพาณิชย์ สาขาถนนเพชรบุรี
* ธนาคารทหารไทย​ธนชาต สาขาถนนเพชรบุรี ซอย 20
* ธนาคารออมสิน สาขาอุรุพงษ์

### สถานที่ราชการ

* สำนักงานนโยบายและแผนพลังงาน
* กรมการพลังงานทหาร
* สถานเอกอัครราชทูตอินโดนีเซีย
* การท่องเที่ยวแห่งประเทศไทย

## เหตุการณ์สำคัญ
* เหตุการณ์แก๊สระเบิดที่ถนนเพชรบุรีตัดใหม่ พ.ศ. 2533

## อ้างอิง

## แหล่งข้อมูลอื่น
*

เพชรบุรี
เพชรบุรี
เพชรบุรี
เพชรบุรี
เพชรบุรี
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
เลียงผาเหนือ

**เลียงผาเหนือ** (; ) เป็นสัตว์กีบคู่ชนิดหนึ่ง จำพวกเลียงผา 

พบกระจายพันธุ์ในประเทศจีนทางใต้ ภูมิภาคอินโดจีน พม่า และรัฐอัสสัม ประเทศอินเดีย  ในประเทศไทยพบได้ในตอนเหนือของประเทศ และพบได้ทั่วทุกภาคยกเว้นภาคกลางและภาคใต้

เลียงผาเหนือ มีขนที่หยาบสีเทาอมดำเหมือนเลียงผาใต้ อุณหภูมิระหว่างขนกับชั้นผิวหนังมีความแตกต่างกัน มีแผงคอที่พาดผ่านระหว่างเขาไปตรงกลางของด้านหลัง เขาโดยเฉพาะในเพศผู้จะโดดเด่น มีสีอ่อน ความยาวประมาณ 6 นิ้ว และมีความยาวโค้ง เลียงผาเหนือมีขนาดลำตัวที่ใหญ่มาก เมื่อเติบโตเต็มที่มีความยาวกว่า 6 ฟุต และมีส่วนสูง 3 ฟุต จากกีบเท้าจนถึงหัวไหล่ และมีน้ำหนักประมาณ 150 กิโลกรัม ขาทั้งสี่ตั้งแต่หัวเข่าลงไปจนถึงกีบมีสีน้ำตาลอมแดง

พบอาศัยอยู่ตามภูเขาสูงและบริเวณที่มีหน้าผาสูงชัน สามารถอาศัยและปีนป่ายได้ดีในพื้นที่ที่มีความขรุขระ แต่ก็สามารถพบได้ว่าบางครั้งพบในที่รา่บ ว่ายน้ำได้ดี และสามารถว่ายน้ำข้ามทะเลไปยังอาศัยยังเกาะแก่งต่าง ๆ ได้อีกด้วย

ปกติแล้วเลียงผาเหนือมักอาศัยอยู่เพียงลำพังตัวเดียวหรือเป็นกลุ่มเล็ก ๆ  กินหญ้า, หน่อไม้ และใบไม้ต่าง ๆ เป็นอาหาร สัตว์ที่ค่อนข้างหวงถิ่น มีการเดินตรวจตราถิ่นอาศัยเป็นประจำ มีการประกาศอาณาเขตหากินอย่างชัดเจนด้วยการถ่ายมูล มักออกหากินตั้งแต่ช่วงเวลาเช้าตรู่และเวลาโพล้เพล้พลบค่ำ เลียงผาเหนือมักจะให้กำเนิดลูกอ่อนระหว่างเดือนกันยายน-ตุลาคม มีระยะเวลาการตั้งท้องนาน 8 เดือน

## อ้างอิง

## แหล่งข้อมูลอื่น
ตุ๊กแกบ้านสีเทา

**ตุ๊กแกบ้านสีเทา** (; ) สัตว์เลื้อยคลานประเภทจิ้งจกและตุ๊กแกชนิดหนึ่ง

เป็นตุ๊กแกขนาดใหญ่ ขนาดใหญ่เต็มที่ประมาณ 20-25 เซนติเมตร หัวมีขนาดใหญ่และค่อนข้างเรียว แต่ไม่กว้างเหมือนตุ๊กแกบ้าน (*G. gekko*) ตาโตสีเขียว ลำตัวสีน้ำตาลเทา ตุ๊กแกที่ยังไม่โตเต็มวัย จะมีจุดสีขาวทั่วลำตัว ตัวเต็มวัยตามลำตัว และหางจะมีแต้มสีขาว และมีลายเส้นสีดำรูปแบบไม่แน่นอนกระจายทั่ว
 
พบกระจายพันธุ์ตั้งแต่ภาคใต้ของประเทศไทย เช่น จังหวัดกระบี่, พังงา, สตูล, ปัตตานี, ยะลา, นราธิวาส ไปตลอดแหลมมลายูจนถึงอินโดนีเซีย, พม่า, หมู่เกาะนิโคบาร์ โดยมีการค้นพบครั้งแรกที่เกาะปีนัง และตั้งชื่อวิทยาศาสตร์เพื่อเป็นเกียรติแก่ แอนดรูว์ สมิธ นักสัตววิทยาชาวสกอต

จัดเป็นสัตว์ป่าคุ้มครอง

## อ้างอิง

## แหล่งข้อมูลอื่น

หมวดหมู่:วงศ์จิ้งจกและตุ๊กแก
หมวดหมู่:สัตว์ป่าคุ้มครอง
แมลงช้างปีกใส

**แมลงช้างปีกใส** ชนิด  *Chrysoperla carnea* Stephens  เป็นแมลงตัวห้ำที่สำคัญที่นิยมนำมาเพาะเลี้ยงมากที่สุดในแถบทวีปยุโรปและสหรัฐอเมริกา เนื่องจากเป็นศัตรูตามธรรมชาติที่สำคัญของแมลงศัตรูพืชหลายชนิด เช่น เพลี้ยอ่อน เพลี้ยจั๊กจั้น เพลี้ยไฟ แมลงหวี่ขาว เพลี้ยแป้ง และไรแดง นอกจากนี้ตัวอ่อนของแมลงช้างปีกใสยังสามารถกินไข่และตัวอ่อนของด้วง หรือหนอนผีเสื้อที่ทำลายผลผลิตทางการเกษตรได้อีกด้วย ดังนั้นแมลงช้างปีกใสจึงมีบทบาทสำคัญในการควบคุมศัตรูพืชโดยชีววิธีได้อย่างมีประสิทธิภาพ แมลงช้างปีกใส *C. carnea*  จะดำรงชีพแบบผู้ล่าหรือเป็นตัวห้ำเฉพาะในระยะตัวอ่อน ส่วนในตัวเต็มวัยจะกินน้ำหวานและละอองเรณู จึงมีบทบาทในการผสมเกสรและช่วยขยายพันธุ์พืชด้วยเช่นกัน 

แมลงช้างปีกใสในสกุล *Chrysoperla* ถูกแบ่งเป็น 4 กลุ่ม ตามลักษณะสัณฐานวิทยาของตัวเต็มวัย ได้แก่ กลุ่ม *carnea* กลุ่ม *pudica* กลุ่ม *comans* และกลุ่ม *nyerina* การศึกษาความสัมพันธ์เชิงวิวัฒนาการของแมลงช้างปีกใสทั้ง 4 กลุ่ม โดยใช้ข้อมูลทางพันธุกรรม (nuclear marker 3 ยีน ได้แก่ namelywingless(546 bp), phosphoenolpyruvate carboxykinase (483 bp) และ sodium/potassium ATPase alpha subunit (410 bp)) พบว่า แมลงช้างปีกใสในกลุ่ม *comans* และ *pudica* เป็น  sister group กัน และทั้งสองกลุ่มเป็น sister group กับกลุ่ม *carnea*   แต่ความสัมพันธ์กับกลุ่ม *nyerina* ยังไม่แน่ชัด
 

## อ้างอิง


หมวดหมู่:แมลง
เทเลคอม บากู

**เทเลคอม บากู** (; ) หรือชื่อเดิม **ราบิตา บากู** (; ) เป็นสโมสรวอลเลย์บอลหญิงในประเทศอาเซอร์ไบจาน และใน ค.ศ. 2013 นุศรา ต้อมคำ ซึ่งเป็นนักกีฬาวอลเลย์บอลหญิงทีมชาติไทย ได้เข้าร่วมแข่งให้แก่สโมสรนี้ภายหลังจากที่เคยร่วมทีมกับอิกติซาดชิ บากู มาก่อน

## ประวัติ
ธนาคารราบิตาได้รับการก่อตั้งขึ้นใน ค.ศ. 2001 ในชื่อราบิตาชิ บากู แล้วได้ใช้ชื่อปัจจุบันใน ค.ศ. 2004 ตั้งแต่การแสดงผลงานครั้งแรกในซูเปอร์ลีก สโมสรนี้ได้เป็นดาวของการแข่งขันชิงแชมป์ โดยปัจจุบันได้อยู่ในอันดับสาม สโมสรนี้เข้าร่วมการแข่งขันรายการวอลเลย์บอลถ้วยยุโรปซีอีวีคัพอย่างเป็นทางการครั้งแรกในฤดูกาล 2007-08 แต่ก็ตกรอบทันทีเมื่อพบกับทีมโอเคฮิตโนวาโกริกา

ในฤดูกาล 2008-09 ได้มาถึงรอบรองชนะเลิศของรายการชาลเลนจ์คัพโดยเป็นฝ่ายพ่ายให้แก่สโมสรวอลเลย์บอลอัลบาเซเต และเป็นฝ่ายชนะการแข่งขันเป็นครั้งแรกในรอบชิงชนะเลิศเมื่อครั้งที่พบกับทีมอาเซอร์เรล ในช่วงชิงตำแหน่งฤดูกาล 2009-10 เริ่มต้นด้วยผลลัพธ์ที่ดี: ทีมได้ชนะการแข่งชิงแชมป์อีกครั้งและได้อันดับสามในรายการซีอีวีคัพ โดยเป็นฝ่ายแพ้ในรอบรองชนะเลิศต่อทีมฟูตูราวอลเลย์บุสโตอาร์ซีซีโอ แต่เป็นฝ่ายชนะรางวัลเหรียญทองแดงในรอบชิงชนะเลิศเมื่อครั้งที่พบกับทีมวีซี ยูรอลลอชกา-เอ็นทีเอ็มเค เยคาเทรินเบิร์ก

ในฤดูกาล 2010-11 สโมสรได้เข้าแข่งขันรายการวีเมนส์ซีอีวีแชมเปียนส์ลีกเป็นครั้งแรก และได้เข้าสู่รอบชิงชนะเลิศโดยเป็นฝ่ายแพ้ต่อทีมวาคีฟบังค์จากประเทศตุรกีเท่านั้น

ค.ศ. 2013 นุศรา ต้อมคำ ซึ่งเป็นนักกีฬาวอลเลย์บอลหญิงทีมชาติไทย ได้ร่วมทำหน้าที่ให้แก่สโมสรนี้เพื่อต้องการท้าทายความสามารถ และได้รับค่าตอบแทนอย่างน้อยที่ 3 ล้านบาทต่อปี

## รายชื่อสมาชิกทีมฤดูกาล 2013-2014

## เกียรติประวัติ
thumbnail|แสตมป์ของประเทศอาเซอร์ไบจาน ค.ศ. 2011

* **[[วอลเลย์บอลสโมสรหญิงชิงแชมป์โลก]]** :
:: แชมป์: 2011
:: รองชนะเลิศ: 2012

* **[[ซีอีวีวีเมนส์แชมเปียนส์ลีก|ซีอีวีแชมเปียนส์ลีก]]** :
:: รองชนะเลิศ: ฤดูกาล 2010/2011; 2012/2013

* **[[วอลเลย์บอลหญิงอาเซอร์ไบจานซูเปอร์ลีก|อาเซอร์ไบจานซูเปอร์ลีก]]** :
:: แชมป์: ฤดูกาล 2008/2009; 2009/2010; 2010/2011; 2011/2012

## อ้างอิง

## แหล่งข้อมูลอื่น

* 
* 
* Rəsmi saytı 
* CEV Profile 

เทเลคอม บากู
หมวดหมู่:สโมสรวอลเลย์บอลในประเทศอาเซอร์ไบจาน
ชาญชัย อิสระเสนารักษ์

**ชาญชัย อิสระเสนารักษ์** (เกิด 10 สิงหาคม พ.ศ. 2496) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครนายก และอดีตสมาชิกสภาผู้แทนราษฎร แบบบัญชีรายชื่อ

## ประวัติ
ชาญชัย เกิดเมื่อวันที่ 10 สิงหาคม พ.ศ. 2496 สำเร็จการศึกษาระดับปริญญาตรีและปริญญาโท คณะศิลปศาสตร์ สาขารัฐศาสตร์ จากมหาวิทยาลัยรามคำแหง

## งานการเมือง
ชาญชัยเคยดำรงอาชีพเป็นนักธุรกิจก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 4 สมัย 

ใน พ.ศ. 2554 ชาญชัยลงสมัครรับเลือกตั้งในพื้นที่เขต 1 จังหวัดนครนายก ก่อนที่จะไม่ได้รับเลือกตั้ง โดยพ่ายแพ้ให้กับวุฒิชัย กิตติธเนศวร จากพรรคภูมิใจไทย

ใน พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ในลำดับที่ 44 แต่ไม่ได้รับเลือกตั้ง

### สมาชิกสภาผู้แทนราษฎร
ชาญชัย อิสระเสนารักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครนายก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครนายก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครนายก สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดนครนายก
หมวดหมู่:สมาชิกสภาผู้แทนราษฎรจังหวัดนครนายก
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
พระยาปรีชาชลยุทธ (วัน จารุภา)

พลเรือตรี **พระยาปรีชาชลยุทธ์ (วัน จารุภา)**  เป็นคณะกรรมการราษฎร รัฐมนตรี และผู้บัญชาการทหารเรือ

## การศึกษา
พระยาปรีชาชลยุทธ์ (วัน จารุภา) จบการศึกษาจากโรงเรียนเทพศิรินทร์ เข้ารับการศึกษาปีพ.ศ. 2452 จบการศึกษาปีพ.ศ. 2458

## การทำงาน
พระยาปรีชาชลยุทธ์ (วัน จารุภา) ได้ดำรงตำแหน่งต่างๆ ดังนี้
* กรรมการราษฎร 28 มิถุนายน - 10 ธันวาคม พ.ศ. 2475
* รัฐมนตรี 10 ธันวาคม พ.ศ. 2475 - 8 สิงหาคม พ.ศ. 2476
* ผู้บัญชาการทหารเรือ 6 กรกฎาคม พ.ศ. 2475- 5 สิงหาคม พ.ศ. 2476

## เครื่องราชอิสริยาภรณ์

## อ้างอิง

หมวดหมู่:รัฐมนตรีไทยที่ไม่ได้ประจำกระทรวง
ปรีชาชลยุทธ
หมวดหมู่:บุคคลจากโรงเรียนเทพศิรินทร์
หมวดหมู่:ผู้บัญชาการทหารเรือไทย
หมวดหมู่:ทหารเรือชาวไทย
หมวดหมู่:พลเรือตรี
หมวดหมู่:ผู้ได้รับเหรียญราชรุจิ ร.จ.ท.6
วัดสัมพันธวงศารามวรวิหาร

**วัดสัมพันธวงศาราม** เป็นพระอารามหลวงชั้นตรี ชนิดวรวิหาร ตั้งอยู่ใกล้แม่น้ำเจ้าพระยาฝั่งตะวันออก ในท้องที่แขวงสัมพันธวงศ์ เขตสัมพันธวงศ์ กรุงเทพมหานคร ในย่านเยาวราช เดิมเป็นวัดราษฎร์ มีนามว่า **วัดเกาะ** หลักฐานในการสร้างวัดแต่เดิมไม่ปรากฏใครเป็นผู้สร้าง ทราบแต่ว่าเป็นวัดโบราณเก่าแก่ มีมาตั้งแต่สมัยอาณาจักรอยุธยา ก่อนสถาปนากรุงรัตนโกสินทร์เป็นราชธานี

เหตุที่ได้ชื่อว่า "วัดเกาะ" เนื่องจากการที่มีคูคลองล้อมรอบเชื่อมต่อจากแม่น้ำเจ้าพระยา

ต่อมาพระบาทสมเด็จพระพุทธยอดฟ้าจุฬาโลกมหาราช พระองค์ทรงพระกรุณาโปรดเกล้าฯ ให้พระบรมวงศานุวงศ์บูรณปฏิสังขรณ์วัดต่าง ๆ ใหม่หลายวัด ในส่วนของวัดเกาะ ทรงพระกรุณาโปรดเกล้าฯ ให้สมเด็จพระสัมพันธวงศ์เธอ เจ้าฟ้ากรมหลวงพิทักษมนตรี ซึ่งเป็นพระภาคิไนย ต้นราชสกุลมนตรีกุล ดำเนินการบูรณปฏิสังขรณ์ขึ้นใหม่ทั้งวัด แล้วทรงพระกรุณาโปรดเกล้าฯ สถาปนาขึ้นเป็นพระอารามหลวง พระราชทานนามว่า **วัดเกาะแก้วลังการาม**

ต่อมาในสมัยพระบาทสมเด็จพระจอมเกล้าเจ้าอยู่หัว พระองค์ทรงพระกรุณาโปรดเกล้าฯ ให้บูรณปฏิสังขรณ์ใหม่อีกครั้ง แล้วเปลี่ยนนามวัดใหม่เป็น "วัดสัมพันธวงศารามวรวิหาร" เช่นในปัจจุบัน

ในสมัยพระบาทสมเด็จพระจุลจอมเกล้าเจ้าอยู่หัว พระองค์ได้เสด็จพระราชดำเนินทางชลมารคมาถวายผ้าพระกฐินที่วัดสัมพันธวงศารามวรวิหารและวัดปทุมคงคาราชวรวิหาร โดยเรือพระที่นั่งเทียบที่ศาลาท่าน้ำ

## คลังภาพ

File:(2022) วัดสัมพันธวงศารามวรวิหาร เขตสัมพันธวงศ์ กรุงเทพมหานคร (12).jpg|พระประธานสององค์ องค์ด้านบนมีนามว่า พระพุทธนราสภทศพล องค์ล่างมีนามว่าพระพุทธศรีสุทธิสัมพันธ์
File:(2022) วัดสัมพันธวงศารามวรวิหาร เขตสัมพันธวงศ์ กรุงเทพมหานคร (15).jpg|ประตูทางเข้าพระอุโบสถ

## อ้างอิง

## แหล่งข้อมูลอื่น
*เพจเฟซบุ๊กอย่างเป็นทางการของวัด

สัมพันธวงศาราม
สัมพันธวงศาราม
สัมพันธวงศาราม
หมวดหมู่:โบราณสถานในเขตสัมพันธวงศ์
สมเด็จพระพุทธโฆษาจารย์ (พุฒ สุวฑฺฒโน)

**สมเด็จพระพุทธโฆษาจารย์** นามเดิม **พุฒ สุวัฒนกุล**  ฉายา **สุวฑฺฒโน**(11 มีนาคม พ.ศ. 2450 - 26 มกราคม พ.ศ. 2553) อดีตกรรมการมหาเถรสมาคม เจ้าอาวาสวัดสุวรรณารามราชวรวิหาร และเป็นคณะผู้ปฏิบัติหน้าที่สมเด็จพระสังฆราช

## ประวัติ
สมเด็จพระพุทธโฆษาจารย์ มีนามเดิมว่า พุฒ สุวัฒนกุล เกิดเมื่อวันพุธ ขึ้น 10 เดือน 4 ปีมะแม ตรงกับวันที่ 11 มีนาคม พ.ศ. 2450 (นับแบบเดิมจะเป็น พ.ศ. 2450) เป็นบุตรของนายเพ็ชร สุวัฒนกุล กับนางคำ สุวัฒนกุล ชาติภูมิเป็นชาวบ้านมะขามเรียง ตำบลจำปา อำเภอท่าเรือ จังหวัดพระนครศรีอยุธยา

สมเด็จพระพุทธโฆษาจารย์ ได้ถึงแก่มรณภาพเมื่อวันที่ 26 มกราคม พ.ศ. 2553 สิริอายุ 102 ปี

## สมณศักดิ์
* พ.ศ. 2493 ได้รับพระราชทานตั้งสมณศักดิ์ เป็นพระราชาคณะชั้นสามัญเปรียญที่ ***พระพุทธิญาณมุนี***
* พ.ศ. 2502 ได้รับพระราชทานสมณศักดิ์ เป็นพระราชาคณะชั้นราชที่ ***พระราชพุทธิญาณ''' ''ปฏิภาณสุตคุณ วิบุลธรรมาภรณ์ ยติคณิสสร บวรสังฆาราม คามวาสี''
* พ.ศ. 2509 ได้รับพระราชทานสมณศักดิ์ เป็น[[พระราชาคณะชั้นเทพ]]ที่ ***พระเทพญาณสุธี*** ''ศรีธรรมสาธก ตรีปิฎกวิภูษิต ยติคณิสสร บวรสังฆาราม คามวาสี''
*พ.ศ. 2515 ได้รับพระราชทานสมณศักดิ์ เป็น[[พระราชาคณะชั้นธรรม]]ที่ ***พระธรรมราชานุวัตร*** ''ประสิทธิธรรมปฏิบัติ สรรพอรรถโกศล วิมลญาณสุนทร มหาคณิสสร บวรสังฆาราม คามวาสี''
* พ.ศ. 2521 ได้รับพระราชทานสถาปนาเป็น[[พระราชาคณะเจ้าคณะรอง]]ที่ ***พระอุบาลีคุณูปมาจารย์** ญาณวิสุทธจริยาปริณายก ตรีปิฎกคุณาลังการ นานาสถานราชคมนีย์ สาธุการีธรรมากรสุนทรศีลาทิขันธ์ มหาคณิสสร บวรสังฆาราม คามวาสี''
* พ.ศ. 2539 ได้รับพระราชทานสถาปนาเป็น[[สมเด็จพระราชาคณะ]]ที่ ***[[สมเด็จพระพุทธโฆษาจารย์]]*' ญาณอดุลสุนทรนายก ตรีปิฎกวราลังการ ไพศาลอรรถธรรมโกศล วิมลศีลคุณากร สาทรศาสนกิจ มหาคณิสสร บวรสังฆาราม คามวาสี อรัญวาสี''

## อ้างอิง
 

พุฒ สุวฑฺฒโน
หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 7 ประโยค
หมวดหมู่:กรรมการมหาเถรสมาคม
หมวดหมู่:เจ้าอาวาส
หมวดหมู่:ภิกษุจากจังหวัดพระนครศรีอยุธยา
หมวดหมู่:ภิกษุจากกรุงเทพมหานคร
หมวดหมู่:บุคคลจากอำเภอท่าเรือ
หมวดหมู่:ชาวไทยที่มีอายุเกิน 100 ปี
เฉลิมชัย เอียสกุล

**เฉลิมชัย เอียสกุล** (เกิด 13 ตุลาคม พ.ศ. 2500) อดีตสมาชิกสภาผู้แทนราษฎรจังหวัดหนองคาย 4 สมัย

## ประวัติ
เฉลิมชัย เกิดเมื่อวันที่ 13 ตุลาคม พ.ศ. 2500 เป็นบุตรนายธเนตร กับนางกิมเตียว เอียสกุล และเป็นน้องชายนายฉัตรชัย เอียสกุล สำเร็จการศึกษา บัญชีบัณฑิต จากมหาวิทยาลัยธรรมศาสตร์ เศรษฐศาสตร์มหาบัณฑิต จาก Middle Ternesse State ประเทศสหรัฐอเมริกา

## งานการเมือง
เฉลิมชัย ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 4 สมัย 

พ.ศ. 2549 เฉลิมชัย ลงสมัครรับเลือกตั้งสมาชิกวุฒิสภาจังหวัดหนองคาย แต่ไม่ได้รับเลือกตั้ง

### สมาชิกสภาผู้แทนราษฎร
เฉลิมชัย เอียสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดหนองคาย สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดหนองคาย สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดหนองคาย สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดหนองคาย สังกัดพรรคความหวังใหม่

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองหนองคาย
หมวดหมู่:ชาวไทยเชื้อสายจีน
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคความหวังใหม่
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
อันดับของขนาด (อุณหภูมิ)

## อ้างอิง

## แหล่งข้อมูลอื่น
*Online Temperature Conversion

หมวดหมู่:อันดับของขนาด
หมวดหมู่:อุณหภูมิ
ฮาร์ลีย์ ควินน์

**ฮาร์ลีย์ ควินน์** ()เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน สร้างสรรค์โดยพอล ดีนีและบรูซ ทิมม์ ปรากฏตัวครั้งแรกใน The Batman Adventures #12 (กันยายน 1993) ฮาร์ลี ควินน์ เคยปรากฏตัวในรูปแบบคนแสดงในภาพยนตร์เรื่องทีมพลีชีพ มหาวายร้ายที่นำแสดงโดยมาร์ก็อต ร็อบบี้

มาร์โก ร็อบบี สวมบทเป็นฮาร์ลีย์ ควินน์ปรากฏตัวในจักรวาลขยายดีซีในภาพยนตร์ได้แก่ ทีมพลีชีพ มหาวายร้าย, ทีมนกผู้ล่า กับฮาร์ลีย์ ควินน์ ผู้เริดเชิด, เดอะซุยไซด์สควอด

## อ้างอิง

## แหล่งข้อมูลอื่น

* 
* 
* 
* Collecting Harley Quinn
* Harley Quinn on the official Superman/Batman Adventures homepage


หมวดหมู่:โจ๊กเกอร์
หมวดหมู่:ตัวละครหญิงในแอนิเมชัน
หมวดหมู่:ตัวร้ายหญิงที่มีพลังพิเศษ
หมวดหมู่:ตัวละครดีซีคอมิกส์
หมวดหมู่:ตัวละครในแบทแมน
หมวดหมู่:ตัวร้ายที่มีพลังพิเศษในดีซีคอมิกส์
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นตัวตลก
หมวดหมู่:ตัวละครที่เป็นไซด์คิก
หมวดหมู่:ตัวละครที่เป็นนักยิมนาสติก
หมวดหมู่:ตัวละครที่เป็นนักจิตวิทยา
หมวดหมู่:ตัวละครที่เป็นจิตแพทย์
หมวดหมู่:ตัวละครที่เป็นนักบำบัด
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่เป็นไบเซ็กชวลหญิง
หมวดหมู่:ตัวละครในบันเทิงคดีที่มีความหลากหลายทางเพศ
หมวดหมู่:ตัวละครที่เป็นนักสู้ด้วยค้อน
หมวดหมู่:บอสวิดีโอเกม
หมวดหมู่:ตัวร้ายในการ์ตูนทีวีแอนิเมชัน
หมวดหมู่:ยอดมนุษย์ยิว
หมวดหมู่:ซุยไซด์สควอด
Temperature gradient gel electrophoresis

thumb|right|450px|ภาพเพกาทีฟของ ethidium bromide-stained DGGE gel
**Temperature Gradient Gel Electrophoresis** (**TGGE**) และ **Denaturing Gradient Gel Electrophoresis (DGGE)** เป็นรูปแบบของ electrophoresis ที่ใช้อุณหภูมิหรือสารเคมีต่างระดับกันในการทำลายสภาพธรรมชาติของตัวอย่างที่เคลื่อนที่ผ่านเจลชนิด acrylamide TGGE และ DGGE สามารถใช้กับกรดนิวคลีอิก เช่น DNA, RNA และโปรตีน TGGE ใช้หลักการที่อุณหภมิเปลี่ยนโครงสร้างของกรดนิวคลีอิกในการแยกออกจากกัน DGGE เป็นเทคนิคแบบดั้งเดิมก่อนจะปรับมาเป็น TGGE

## Denaturing gradient gel electrophoresis
Denaturing gradient gel electrophoresis (DGGE) ทำงานโดยเติมตัวอย่างขนาดเล็กของ DNA (หรือ RNA) ลงในเจลสำหรับอิเล็กโทรโฟรีซีส ที่มีสารทำให้กรดนิวคลีอิกเสียสภาพ ซึ่งจะทำให้กรดนิวคลีอิกคลายตัวในสภาวะต่าง ๆ กัน เมื่อเคลื่อนผ่านเจล จึงสามารถวิเคราะห์ความแตกต่างได้
หมวดหมู่:กรดนิวคลีอิก
รถไฟฟ้าเคฮัง

**บริษัทรถไฟฟ้าเคฮัง จำกัด** () เป็นผู้ให้บริการรถไฟในจังหวัดโอซะกะ จังหวัดเคียวโตะ และจังหวัดชิงะ ในประเทศญี่ปุ่น เป็นที่รู้จักกันในชื่อ "เคฮัง" (京阪) หรือ "เคฮังเด็นเทะสึ" (京阪電鉄) หรือ "เคฮังเด็นชะ" (京阪電車)

## ประวัติ
รถไฟเคฮังเริ่มให้บริการรับส่งผู้โดยสารระหว่างโอซะกะกับเคียวโตะในปี ค.ศ. 1910 และเป็นบริษัทที่ให้บริการรถไฟฟ้าเชื่อมระหว่างสองเมืองนี้เป็นบริษัทแรก และเป็นทางรถไฟสายแรกที่ทอดยาวไปตามริมฝั่งแม่น้ำโยะโดะ หลังจากนั้น เคฮังได้เข้าซื้อกิจการของรถไฟในแถบโอสึ (สายโอสึ)

ในทศวรรษ 1920 รถไฟเคฮังเริ่มสร้างเส้นทางเชื่อมระหว่างโอซะกะกับเคียวโตะอีกเส้นทางหนึ่งเป็นสาขาย่อย ชื่อว่า รถไฟชินเคฮัง (新京阪鉄道) และได้เชื่อมกับเคฮังสมบูรณ์ในปี 1930 ปัจจุบัน ทางรถไฟสายนี้เป็นที่รู้จักในชื่อ ฮังคีวสายเคียวโตะ

ในปี 1943 รัฐบาลญี่ปุ่นสมัยสงครามโลกครั้งที่ 2ได้บังคับให้เคฮังควบรวมกิจการกับรถไฟฮังชินคีวโค ก่อตั้งเป็นรถไฟเคฮังชินคีวโค (京阪神急行電鉄 *Keihanshin Kyūkō Dentetsu*) ต่อมา ในปี 1949 หลังพ้นสงครามไปแล้ว รถไฟเคฮังได้กลับมารวมตัวกันใหม่อีกครั้ง (ยกเว้นสายชินเคฮัง) และกลับมาใช้ชื่อบริษัเดิม ส่วนรถไฟเคฮังชินคีวโคก็เปลี่ยนชื่อเป็น รถไฟฮังคีว และใช้ชื่อนี้จนถึงทุกวันนี้

## เส้นทางรถไฟ

thumb|เคฮัง ซีรีส์ 8000
รถไฟเคฮังแบ่งการให้บริการหลัก ๆ ออกเป็นสายเคฮังกับสายโอสึ โดยรถไฟที่ให้บริการระหว่างเคียวโตะกับโอซะกะจะเป็นรถไฟรางใหญ่ ขณะที่รถไฟที่ให้บริการระหว่างเคียวโตะกับโอสึจะมีลักษณะคล้ายกับรถราง ความกว้างของรางทั้งเครือข่ายอยู่ที่ 1,435 มิลลิเมตร คือ รางคู่ความกว้างมาตรฐาน

### สายเคฮัง
* เคฮังสายหลัก: โยะโดะยะบะชิ–ซันโจ
* สายโอสึ: ซันโจ–เดมะชิยะนะงิ
* สายนะกะโนะชิมะ: นะกะโนะชิมะ–เทมมะบะชิ
* สายคะตะโนะ: ฮิระคะตะชิ–คิไซชิ
* สายอุจิ: ชุโชะจิมะ–อุจิ
### สายโอสึ
* สายเคชิน: มิสะสะงิ–ฮะมะโอสึ
* สายอิชิยะมะซะกะโมะโตะ: อิชิยะมะเดะระ–ซะกะโมะโตะ
### สายอื่น ๆ
* สายเคเบิล (鋼索線) หรือเรียกว่า โอะโตะโกะยะมะเคเบิล (男山ケーブル)

## แหล่งข้อมูลอื่น
* เว็บไซต์อย่างเป็นทางการ  
* เว็บไซต์อย่างเป็นทางการ 

หมวดหมู่:การขนส่งระบบรางในจังหวัดเกียวโต
หมวดหมู่:การขนส่งระบบรางในจังหวัดโอซากะ
หมวดหมู่:การขนส่งระบบรางในจังหวัดชิงะ
หมวดหมู่:บริษัทรถไฟญี่ปุ่น
แบด (ทัวร์)

**แบด** เป็นคอนเสิร์ตทัวร์ครั้งแรกของไมเคิล แจ็กสัน โดยเริ่มแสดงตั้งแต่วันที่ 12 กันยายน ค.ศ. 1987 - 27 มกราคม ค.ศ. 1989 รอบโลก โดยมีผู้สนับสนุนโดยเป๊ปซี่ เป็นเวลา 16 เดือน มี 123 รอบในแฟนๆ 4.4 ล้านคนจาก 15 ประเทศที่ทำสถิติผู้ชมคอนเสิร์ตทัวร์มากที่สุดในปี 1987

## วันที่ทัวร์

## อ้างอิง

หมวดหมู่:ทัวร์คอนเสิร์ตของไมเคิล แจ็กสัน
หมวดหมู่:ทัวร์คอนเสิร์ตในปี พ.ศ. 2531
หมวดหมู่:ทัวร์คอนเสิร์ตในปี พ.ศ. 2532
รถไฟฟ้าฮันชิง

thumb|200px|right|ตึกที่ทำการบริษัท
**บริษัทรถไฟฟ้าฮันชิง** () เป็นบริษัทเอกชนของญี่ปุ่นที่ให้บริการรถไฟที่เชื่อมต่อระหว่างเมืองโอซะกะและโคเบะ เป็นบริษัทในเครือของบริษัทฮันคีวฮันชิงโฮลดิ้ง และยังเป็นเจ้าของทีมเบสบอลฮันชิง ไทเกอร์สที่มีชื่อเสียงโด่งดัง

ชื่อของบริษัท"ฮันชิง" (阪神) มาจากอักษรตัวหลังของโอซะกะ (大**阪**) กับอักษรตัวแรกของโคเบะ (**神**戸)

## ประวัติ
ประวัติของรถไฟฟ้าฮันชิงเริ่มต้นจากการก่อตั้ง **บริษัทรถไฟฟ้าเซะสึจำกัด** (摂津電気鉄道株式会社 *Settsu Denki-tetsudō Kabushiki-gaisha*) เมื่อวันที่ 12 มกราคม ค.ศ. 1899 จากนั้นในวันที่ 7 มิถุนายน ปีเดียวกัน ได้เปลี่ยนชื่อเป็น**บริษัทรถไฟฟ้าฮันชิงจำกัด** และเริ่มเปิดให้บริการรับส่งผู้โดยสารระหว่างโคเบะ (สถานีซันโนะมิยะ) กับโอซะกะ (สถานีเดริบะชิ) เมื่อวันที่ 12 เมษายน ค.ศ. 1905 ต่อมาในปี ค.ศ. 1906 มีการขยายการให้บริการจากสถานีเดริบะชิไปจนถึงสถานีอุเมะดะในโอซะกะ

ในปี 1924 บริษัทสร้างสนามโคชิเอ็งแล้วเสร็จ (ต่อมาเปลี่ยนชื่อเป็นสนามฮันชิง โคชิเอ็งในปี 1964) อันเป็นสนามเหย้าของทีมฮันชิง ไทเกอร์สในเวลาต่อมา

เมื่อวันที่ 18 มีนาคม ค.ศ. 1936 รถไฟฟ้าฮันชิงขยายการให้บริการจากสถานีซันโนะมิยะไปจนถึงโมะโตะมะชิ และเปิดให้บริการเส้นทางเชื่อมต่อเสริมอีกหลายสายนอกเหนือจากเส้นทางหลัก รวมถึงการให้บริการร่วมกับรถไฟฟ้าซันโยในปี 1968

เมื่อวันที่ 17 มกราคม ค.ศ. 1995 เกิดเหตุการณ์แผ่นดินไหวครั้งใหญ่ขึ้นที่โคเบะ ทำให้รถไฟฟ้าบางส่วนของฮันชิงไม่สามารถให้บริการได้ และใช้เวลากว่าครึ่งปีจึงกลับมาให้บริการเต็มรูปแบบอีกครั้ง

เมื่อวันที่ 20 มิถุนายน ค.ศ. 2006 บริษัทฮันคีวโฮลดิ้งได้เข้ามาซื้อกิจการของรถไฟฮันชิงทั้งหมดด้วยมูลค่า 2.2 พันล้านดอลลาร์สหรัฐ และได้เปลี่ยนชื่อบริษัทโฮลดิ้งเป็นบริษัทฮันคีวฮันชิงโฮลดิ้ง

ในปี ค.ศ. 2009 รถไฟฟ้าฮันชิงขยายเส้นทางการให้บริการจนถึงนัมบะของโอซะกะ และยังให้บริการร่วมกับรถไฟคินเตะสึอีกด้วย จนรถไฟฟ้าฮันชิงสายนัมบะได้รับรางวัลรถไฟดีเด่นของญี่ปุ่นหลายรายการ

## เส้นทางรถไฟ
thumb|700px|right|เส้นทางรถไฟ
* สายหลัก (本線): อุเมะดะ - โมะโตะมะชิ, 32.1 กิโลเมตร
* สายฮันชิงนัมบะ (阪神なんば線): อะมะงะซะกิ - นัมบะ, 10.1 กิโลเมตร
* สายมุโกะงะวะ (武庫川線): มุโกะงะวะ - ดันชิมะเอะ, 1.7 กิโลเมตร
* สายโคเบะโคะโซะกุ (神戸高速線): โมะโตะมะชิ - นิชิได, 5.1 กิโลเมตร

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:การขนส่งระบบรางในจังหวัดโอซากะ
หมวดหมู่:บริษัทรถไฟญี่ปุ่น
หมวดหมู่:การควบรวมและเข้าซื้อกิจการในปี พ.ศ. 2549
เซเวนสปริงส์ออฟเอพิงก์

**เซเวนสปริงส์ออฟเอพิงก์** เป็นอีพีอัลบั้มชุดแรกวง เอพิงก์ เริ่มเผยแพร่เมื่อวันที่ 19 เมษายน พ.ศ. 2554 โดยใช้เพลง "I Don't Know" และ "It Girl" ประชาสัมพันธ์อัลบั้ม

## การวางจำหน่าย
มินิอัลบั้มเริ่มวางแผงเมื่อ 19 เมษายน 2554 ส่วนการประชาสัมพันธ์เพลง "I Don't Know" นั้นเริ่มในรายการเอ็มเคานต์ดาวน์ เมื่อวันที่ 21 พ.ศ. เมษายน 2554

## รายชื่อเพลง

## ชาร์ต

## ยอดขายและการรับรอง

## อ้างอิง

หมวดหมู่:อัลบั้มเพลงของเอพิงก์
หมวดหมู่:อัลบั้มเพลงในปี พ.ศ. 2554
หมวดหมู่:อัลบั้มเพลงภาษาเกาหลี
หมวดหมู่:อีพีของค่ายคิวบ์เอนเตอร์เทนเมนต์
เจ้าจอมทับทิม ในรัชกาลที่ 4 (ณ นคร)

**เจ้าจอมทับทิม ในรัชกาลที่ 4** เป็นธิดาคนหนึ่งของพระยาเสนานุชิต (นุช ณ นคร) และเป็นเจ้าจอมในพระบาทสมเด็จพระจอมเกล้าเจ้าอยู่หัว 

พระยาเสนานุชิต (นุช ณ นคร) นั้นเป็นบุตรของเจ้าพระยานครศรีธรรมราช (น้อย) ท่านเป็นผู้ว่าราชการเมืองตะกั่วป่าในสมัยพระบาทสมเด็จพระนั่งเกล้าเจ้าอยู่หัว ครั้นเมื่อถึงรัชสมัยพระบาทสมเด็จพระจอมเกล้าเจ้าอยู่หัว จึงได้ถวายธิดาเข้าราชการเป็นเจ้าจอม

เจ้าจอมทับทิมเป็นพี่น้องกับเจ้าจอมเขียน ในรัชกาลที่ 4 ซึ่งเป็นธิดาพระยาเสนานุชิต (นุช ณ นคร) อีกคนหนึ่งที่ถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว

## อ้างอิง

หมวดหมู่:พระภรรยาในรัชกาลที่ 4
หมวดหมู่:เจ้าจอม
หมวดหมู่:สกุล ณ นคร
เจ็ตสตาร์

**เจ็ตสตาร์แอร์เวย์**  () รู้จักกันในชื่อ **เจ็ตสตาร์** () เป็นสายการบินราคาประหยัดสัญชาติออสเตรเลีย ที่มีสำนักงานใหญ่ในเมลเบิร์น สายการบินเป็นบริษัทลูกของควอนตัส สายการบินแห่งชาติของประเทศ โดยเป็นกลยุทธ์สำคัญในการแข่งขันกับเวอร์จินบลู (เวอร์จินออสเตรเลียในปัจจุบัน) โดยมีควอนตัสเป็นสายการบินที่ให้การบริการบนเครื่องแบบเต็มรูปแบบ และเจ็ตสตาร์เป็นสายการบินราคาประหยัดเพื่อสนองตลาดการบินในราคาที่ต่ำกว่า

สายการบินให้บริการเที่ยวบินสู่จุดหมายปลายทางภายในประเทศ ระดับภูมิภาค และระหว่างประเทศจากฐานการบินหลักที่ท่าอากาศยานเมลเบิร์น โดยใช้ฝูงบินผสมซึ่งประกอบด้วยเครื่องบินตระกูลแอร์บัส เอ320 และโบอิง 787 ดรีมไลเนอร์ เช่นเดียวกับควอนตัส บริษัทแม่ เจ็ตสตาร์แข่งขันกับเวอร์จินออสเตรเลียเช่นเดียวกัน นอกจากเจ็ตสตาร์แอร์เวย์แล้ว ควอนตัสยังถือหุ้นหลักๆในสายการบินในเครืออย่างเจ็ตสตาร์เอเชียแอร์เวย์และเจ็ตสตาร์เจแปน

## กิจการองค์กร
### ผลประกอบการ
ผลประกอบการของเครือเจ็ตสตาร์มีดังนี้ (โดยปีงบประมาณที่สิ้นสุดในวันที่ 30 มิถุนายน):

### การตลาด
ตั้งแต่ปี 2004 ถึง 2006 เจ็ตสตาร์ได้มีสัญลักษณ์นำโชค "จูลีเดอะเจ็ตสตาร์เกิร์ล" รับบทโดยนักแสดงมักดา ซูบันสกี สโลแกนโฆษณาของเจ็ตสตาร์ คือ "ราคาประหยัดทั้งวันทุกวัน" (All day every day low fares) ในปี 2006 คำพูด "Let's Fly Jetstar tonight" และการรับบทของซูบันสกีก็ได้หยุดลง และถูกแทนที่ด้วยสโลแกน "It's All About Choice / Fly Away" (ต่อมาได้เปลี่ยนชื่อเป็น "Low Fares, Good Time")

#### รายการโทรทัศน์
เครือข่ายไนน์เน็ตเวิร์กเริ่มออกอากาศซีรีส์เรื่อง *[[โกอิงเพลสเซส (ซีรีส์โทรทัศน์ออสเตรเลีย)|โกอิงเพลสเซส]]* ตั้งแต่เดือนตุลาคม ค.ศ. 2007 ซีรีส์ความยาว 8 ตอนนี้จะเล่าถึงชีวิตประจำวันของพนักงานสายการบินเจ็ตสตาร์ที่ได้รับคัดเลือกในท่าอากาศยานเมลเบิร์น โดยซีรีส์จะเล่าถึงเรื่องราวดราม่าของพนักงานเช็คอินระหว่างเที่ยวบินและพนักงานต้อนรับบนเครื่องบินต่างชาติคนใหม่

### การสนับสนุน
เจ็ตสตาร์เป็นผู้สนับสนุนหลักของโกลดโคสต์ไทนทันในแนชนัลรักบี้ลีก ตั้งแต่ปี 2008 จนถึงปี 2012 ในเดือนกรกฎาคม ค.ศ. 2008 เจ็ตสตาร์ได้รับเลือกให้เป็นสายการบินอย่างเป็นทางการของเอ็นอาร์แอล โดยได้มีการตกแต่งแอร์บัส เอ320 ลำหนึ่งด้วยสติกเกอร์พิเศษเพื่อโฆษณาความสัมพันธ์ระหว่างสายการบิน

## จุดหมายปลายทาง

thumb|แผนที่จุดหมายปลายทางของเจ็ตสตาร์ในเดือนกันยายน ค.ศ. 2024

### ข้อตกลงการบินร่วม
ณ เดือนมกราคม ค.ศ. 2025 เจ็ตสตาร์แอร์เวย์ได้มีข้อตกลงการบินร่วมกับสายการบินดังต่อไปนี้:

* อเมริกันแอร์ไลน์
* เอมิเรตส์
* ฟิจิแอร์เวย์
* ฟินน์แอร์
* เจแปนแอร์ไลน์
* เชจูแอร์
* จินแอร์
* ลาตัมชิลี
* ลอตโปลิชแอร์ไลน์
* ควอนตัส

## ฝูงบิน

### ฝูงบินปัจจุบัน
ณ เดือนมกราคม ค.ศ. 2025 เจ็ตสตาร์มีเครื่องบินประจำการอยู่ในฝูงบินดังนี้:

เจ็ตสตาร์มีอายุฝูงบินเฉลี่ย 10.3 ปี

### ฝูงบินในอดีต
เจ็ตสตาร์เคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น

*
*เว็บไซต์เจ็ตสตาร์แอร์เวย์สำหรับอุปกรณ์มือถือ
*นิตยสารเจ็ตสตาร์ 
หมวดหมู่:เครือเจ็ตสตาร์
หมวดหมู่:ควอนตัสกรุ๊ป
หมวดหมู่:สายการบินต้นทุนต่ำ
หมวดหมู่:สายการบินสัญชาติออสเตรเลีย
หมวดหมู่:สายการบินที่ก่อตั้งในปี พ.ศ. 2546
หมวดหมู่:บริษัทออสเตรเลียที่ก่อตั้งในปี พ.ศ. 2546
ปาดเขียวตีนดำ

**ปาดเขียวตีนดำ** (; ) เป็นปาดชนิดหนึ่ง  จัดอยู่ในวงศ์ปาดโลกเก่า (Rhacophoridae) มีขนาดความยาวลำตัว 80-100 มิลลิเมตร โดยเพศผู้จะมีขนาดเล็กกว่าเพศเมีย ปาดเขียวตีนดำเป็นหนึ่งในปาดที่มีขนาดใหญ่ที่สุดในสกุล *[[Rhacophorus]]* ซึ่งตาและหูของปาดเขียวตีนดำมีขนาดใหญ่ ส่วนของขาทั้ง 4 มีขนาดยาว และบริเวณระหว่างนิ้วมีพังผืดอยู่ตลอดความยาวนิ้ว ประกอบกับบริเวณข้างลำตัวซึ่งมีผิวหนังที่สามารถยืดได้ระหว่างขาหน้าและขาหลัง ทำให้สามารถกระโดดหรือร่อนจากบนต้นไม้สูงลงสู่บริเวณพื้นที่ต่ำกว่าได้ 

ลำตัวด้านบนลำตัวมีสีเขียวมันวาว ส่วนบริเวณด้านท้องมีตั้งแต่สีขาวไปจนถึงสีเหลืองซีด ซอกขาและด้านล่างของต้นขามีสีเหลือง ในนิ้วตีนหน้ามีพังผืดสีดำยึดระหว่างนิ้วยาวไปถึงปลายนิ้วแรก นิ้วตีนหลังมีพังผืดยึดโคนนิ้ว ส่วนปลายนิ้วที่เหลือมีสีเหลืองลายแขนงสีดำ

พบอาศัยอยู่ตามต้นไม้สูงๆ ในป่าต่ำ 

ปาดเขียวตีนดำพบได้น้อยตั้งแต่บริเวณคาบสมุทรมลายูไปจนถึงทางตะวันตกของอินโดนีเซีย

thumb|left|ภาพวาดขณะร่อน
ปาดเขียวตีนดำโดยปกติอาศัยอยู่บนต้นไม้ จึงมีการร่อนไปในอากาศ โดยได้รับการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มาก เมื่อกระโดดลงจากต้นไม้จะกางขาให้อยู่ในระดับเดียวกับลำตัวรวมทั้งกางนิ้วออก ประกอบกับการทำตัวให้แบนราบเพื่อให้มีพื้นที่ต้านอากาศมากขึ้น ทำให้ปาดเขียวตีนดำสามารถร่อนไปในอากาศและลงสู่พื้นดินด้วยมุมน้อยกว่า 18 องศา ซึ่งทำให้ปาดเขียวตีนดำได้อีกชื่อหนึ่งว่า "ปาดบิน" ซึ่งการร่อนหรือกระโดดครั้งหนึ่งไปไกลได้ถึง 15 เมตร

## อ้างอิง

## แหล่งข้อมูลอื่น

หมวดหมู่:วงศ์ปาดโลกเก่า
ภูริวัชร์ ธีระชาติ

**ภูริวัชร์ ธีระชาติ** (ชื่อเล่น ถังเบียร์) เป็นนักร้องชาวไทย จากรายการเรียลลิตี้โชว์ *[[ทรู อะคาเดมี แฟนเทเชีย]]* ฤดูกาลที่ 10

## ประวัติ
ภูริวัชร์ ธีระชาติ เกิดเมื่อวันที่ 4 ตุลาคม 2535   ศึกษาระดับปริญญาตรี ที่ ภาควิชานิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ 

ถังเบียร์ยังได้เข้าประกวดร้องเพลงของมหาวิทยาลัยกรุงเทพ BU-band & Singing Contest 20th และได้รับรางวัลรองชนะเลิศอันดับ 1 อีกทั้งถังเบียร์ยังเคยมาออดิชั่น ทรูอคาเดมี่ แฟนเทเชีย ฤดูกาลที่ 8 และ ฤดูกาลที่ 9 แต่ถังเบียร์ไม่ได้รับคัดเลิอก ได้กลับมาออดิชั่นอีกครั้งใน ฤดูกาลที่ 10 จนได้เป็นผู้ชนะเลิศการแข่งขันครั้งนี้ หลังจากนั้นมีผลงานเพลงกับค่ายสหภาพดนตรี ออกเพลง "Shut Up and Dance" และเพลงช้า "ผิดแค่ไหน" ที่เขาแต่งเพลงเองเป็นครั้งแรก หลังจากนั้นออกมาเปิดสตูดิโอสอนศิลปะการแสดง ชื่อ TB Dance Studio

## รางวัล

## ผลงาน
### ผลงานเพลง

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

### ผลงานมิวสิกวิดีโอ
* เพลง โลกมันกลม
* เพลง รักและขอบคุณ
* เพลง Shutup & Dance
* เพลง ผิดแค่ไหน (เพลงประกอบละคร คู่ปรับฉบับหัวใจ)

### ผลงานภาพยนตร์

## อ้างอิง

หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนฤทธิยะวรรณาลัย
นกเขนน้อยไซบีเรีย

**นกเขนน้อยไซบีเรีย** (; ) เป็นนกเกาะคอนชนิดหนึ่ง ในวงศ์นกจับแมลงและนกเขน (Muscicapidae)

ตัวผู้และตัวเมียมีสีต่างกันอย่างเห็นชัดเจน นกตัวผู้จะมีลำตัวด้านบนเป็นสีน้ำเงิน ท้องสีขาวโพลน มีแถบสีดำพาดผ่านตาลากยาวแบ่งสีน้ำเงินและสีขาวออกจากกัน ขณะที่นกตัวเมียหรือนกที่ยังไม่โตเต็มวัยจะเป็นสีน้ำตาลตุ่น มีลายเกล็ดจาง ๆ บริเวณคอและอก ในนกตัวผู้ที่ยังโตไม่เต็มวัยต่างกับนกตัวเมียตรงที่มีหางออกสีฟ้า

มีพฤติกรรมทำรังวางไข่ทางตอนเหนือของเอเชียตะวันออก ในช่วงฤดูหนาวฝูงส่วนใหญ่จะอพยพลงใต้ไปหากินอยู่ในเอเชียตะวันออกเฉียงใต้ นกบางตัวพลัดหลงไปไกลถึงทวีปยุโรป บางครั้งอาจอพยพรวมกันเป็นกลุ่มหลายสิบตัว และอพยพในเวลากลางคืนด้วย สำหรับประเทศไทยนกเขนน้อยไซบีเรียจัดเป็นนกอพยพนอกฤดูผสมพันธุ์ที่พบบ่อยทั่วทุกภาค แต่ในบางพื้นที่มีสถานะเป็นเพียงนกอพยพผ่านที่พบได้เฉพาะช่วงต้นและปลายฤดูหนาวเท่านั้น

เป็นนกอพยพที่บินเป็นระยะทางไกลมาก ปกติจะพบเดินหาแมลงขนาดเล็กกินตามพื้นในป่าดิบ มีพฤติกรรมที่เป็นเอกลักษณ์ คือ มักจะกระดกหางถี่ ๆ ตลอดเวลา แม้ตามปกติจะพบในป่า แต่ช่วงต้นและปลายฤดูกาลอพยพก็มักพบตามสวนสาธารณะได้บ่อยครั้ง และจัดเป็นสัตว์ป่าคุ้มครอง

นอกจากนี้แล้วนกเขนน้อยไซบีเรีย ยังเป็นหนึ่งในนกที่เป็น ID Station ของสถานีโทรทัศน์ไทยพีบีเอสด้วย
## อ้างอิง

## แหล่งข้อมูลอื่น

เขนน้อยไซบีเรีย
หมวดหมู่:วงศ์นกจับแมลงและนกเขน
เขนน้อยไซบีเรีย
หมวดหมู่:นกที่พบในประเทศปากีสถาน
แดลลัส คาวบอยส์

**แดลลัส คาวบอยส์** () เป็นหนึ่งในทีมอเมริกันฟุตบอล เล่นในลีก NFL และยังเป็นในทีมที่ประสบความสำเร็จมากที่สุดทีมหนึ่งอีกด้วย โดยคาวบอยส์ใช้สนาม คาวบอยสเตเดียม เป็น สนามเหย้า คาวบอยส์นั้นเคยได้แชมป์ ซุปเปอร์โบวล์ มาแล้ว 5 สมัย และ คาวบอย ยังเป็นทีม อเมริกันฟุตบอล ที่มี มูลค่ามากที่สุดเป็นอันดับ 2 ในลีก (15 กรกฎาคม ค.ศ. 2013) โดยการจัดอันดับของ *[[ฟอบส์]]* นิตยสารจัดอันดับชื่อดังอีกด้วย

## อ้างอิง
* NFL 2002 Record & Fact Book 

## แหล่งข้อมูลอื่น

* 
* NFL.com – Dallas Cowboys
หมวดหมู่:แดลลัส คาวบอยส์
หมวดหมู่:ทีมของเนชันแนลฟุตบอลลีก
หมวดหมู่:ทีมอเมริกันฟุตบอลในสหรัฐอเมริกา
หมวดหมู่:ทีมอเมริกันฟุตบอลในรัฐเท็กซัส
ฟลายอิงฟิชโคฟ

**ฟลายอิงฟิชโคฟ** (, ) เป็นเมืองหลวงและเป็นนิคมหลักบนเกาะคริสต์มาสซึ่งเป็นดินแดนของประเทศออสเตรเลีย ชื่อเมืองตั้งตามชื่อเรือสำรวจของสหราชอาณาจักรชื่อ เฮชเอ็มเอส ''ฟลายอิงฟิช'' (ปลานกกระจอก) ก่อนหน้านี้ในแผนที่ต่าง ๆ จะระบุชื่อไว้เพียง **เดอะเซตเทิลเมนต์** () ที่นี่เป็นนิคมแรกบนเกาะที่ชาวอังกฤษเข้ามาตั้งถิ่นฐานตั้งแต่ ค.ศ. 1888

ค.ศ. 1886 เรือเอกจอห์น เมเคลียร์ (John Maclear) จากเรือ  เฮชเอ็มเอส ''ฟลายอิงฟิช'' พบเกาะและจอดเทียบท่าที่อ่าวที่เขาตั้งชื่อให้ว่าฟลายอิงฟิชโคฟ (หรืออ่าวปลานกกระจอก) ตามชื่อเรือของตน พวกเขาจัดงานเลี้ยงฉลองเล็ก ๆ และเก็บตัวอย่างพืชและสัตว์ไปจำนวนหนึ่ง

หลังการพบฟอสเฟตและเกาะถูกผนวกเข้าเป็นส่วนหนึ่งของสหราชอาณาจักรได้ไม่นาน ก็มีการตั้งนิคมเล็ก ๆ ย่านฟลายอิงฟิชโคฟโดยจอร์จ คลูนีส์-รอสส์ (George Clunies-Ross) เจ้าของหมู่เกาะโคโคสซึ่งอยู่ห่างออกไป 900 กิโลเมตรทางตะวันตกเฉียงใต้สำหรับเก็บผลิตภัณฑ์ไม้แปรรูปสำหรับอุตสาหกรรมในหมู่เกาะโคโคส

ค.ศ. 1899 เริ่มมีการนำกุลีจากสิงคโปร์ มลายา และจีนมาใช้แรงงานในเหมืองฟอสเฟตและกลายเป็นประชากรกลุ่มใหญ่ในปัจจุบัน

ประชากรส่วนใหญ่บนเกาะอาศัยอยู่ในฟลายอิงฟิชโคฟ ปลายสุดทางทิศตะวันออกเฉียงเหนือของเกาะมีท่าเรือขนาดเล็กให้บริการเรือยอชต์แก่นักท่องเที่ยว สามารถดำน้ำ หรือพักผ่อนตามชายหาดของเมือง

## อ้างอิง

หมวดหมู่:เกาะคริสต์มาส
พอร์ตมอร์สบี

**พอร์ตมอร์สบี** (; ตอกปีซิน: *Pot Mosbi*) เป็นเมืองหลวงและเมืองที่ใหญ่ที่สุดของปาปัวนิวกินี ตั้งอยู่ริมชายฝั่งอ่าวปาปัว ชายฝั่งตะวันออกเฉียงใต้ของเกาะนิวกินี

จากสำมะโน ค.ศ. 2011 พอร์สมอร์สบีมีประชากร 364,145 คน ส่วนจำนวนประมาณการอย่างไม่เป็นทางการใน ค.ศ. 2020 จัดให้มี 383,000 คน พื้นที่ของเมืองนั้นแต่เดิมนั้นมีชาวโมตู-กอยบาบูอาศัยอยู่หลายศตวรรษ ได้รับการสำรวจครั้งแรกจากชาวยุโรปในปี ค.ศ. 1873 โดยกัปตันมอร์สบี ชื่อของเมืองตั้งชื่อเป็นเกียรติให้กับพ่อของเขา พลเรือเอก เซอร์แฟร์แฟกซ์ มอร์สบี

จากการสำรวจเมืองในโลกโดย Economist Intelligence Unit (EIU) เมืองพอร์ตมอร์สบีถือเป็นหนึ่งในเมืองที่มีความน่าอยู่น้อยที่สุด (อันดับ 137 จาก 140 เมือง) เมืองนี้ยังเป็นเจ้าภาพการประชุมเอเปคในเดือนพฤศจิกายน ค.ศ. 2018 แต่ก็มีความกังวลเกี่ยวกับความปลอดภัยของงาน เนื่องจากเมืองหลวงมีชื่อเสียด้านอาชญากรรมอย่างรุนแรง

## ภูมิอากาศ
พอร์ตมอร์สบีมีสภาพภูมิอากาศแบบทุ่งหญ้าสะวันนาเขตร้อน (Köppen: *Aw*) ซึ่งมีอุณหภูมิคงที่ทั่วทั้งปี ปริมาณน้ำฝนที่พอร์สมอร์สบีรายปีโดยเฉลี่ยอยู่ที่มากกว่า  ทำให้เป็นสถานที่ที่แหงแล้งที่สุดในนิวกินี

ฤดูฝนเกิดในช่วงธันวาคมถึงพฤษภาคม ส่วนช่วงที่เหลืออยู่ในฤดูแล้ง เนื่องจากลมค้าทางตะวันออกเฉียงใต้พัดขนานไปกับชายฝั่ง และเมืองนี้ล้อมรอบไปด้วยภูเขาสูง อุณหภูมิสูงเฉลี่ยอยู่ที่  ขึ้นอยู่กับช่วงเวลา ในขณะที่อุณหภูมิต่ำโดยเฉลี่ยแทบไม่ค่อยมีความแตกต่าง โดยอยู่ในช่วง 

## อาชญากรรม
*[[อัลญะซีเราะฮ์]]*กล่าวถึงพอร์ตมอร์สบีเป็น "หนึ่งในเมืองที่อันตรายที่สุดในโลก" ส่วนทาง *[[ABC Australia]]* รายงานว่า "บ้านหลายหลังมีรั้วขนาดใหญ่ที่ปูด้วยแผ่นโลหะ ประตูล็อก และประตูเหล็กนิรภัยภายใน"
การเดินทางเท้าไม่เป็นที่แนะนำทั้งในและชานเมืองเนื่องจากความแตกแยกในการรักษากฎหมายและความสงบเรียบร้อย โครงการเมืองข้อตกลงโลกแห่งสหประชาชาติใช้วิธีการที่เรียกว่าวงจรความยั่งยืน ซึ่งจัดให้ความปลอดภัยในเมืองพอร์ตมอร์สบีอยู่ในระดับ 'วิกฤต'

## เมืองพี่น้อง
พอร์สมอร์สบีมีเมืองพี่น้องกับเมืองดังนี้:
* จี่หนาน ประเทศจีน
* ซูวา ประเทศฟีจี
* ทาวน์สวิลล์ ประเทศออสเตรเลีย

## อ้างอิง

### หมายเหตุ

## อ่านเพิ่ม
* James, Paul. et al., *[http://www.uhpress.hawaii.edu/p-8630-9780824836405.aspx Sustainable Communities, Sustainable Development]: Other Paths for Papua New Guinea* (2012)
*Hugh Norwood Port Moresby Research Materials MSS 139. Special Collections & Archives, UC San Diego Library.

## แหล่งข้อมูลอื่น
* Official Port Moresby−National Capital District website 
* 

หมวดหมู่:เมืองหลวงในเขตโอเชียเนีย
หมวดหมู่:ประเทศปาปัวนิวกินี
คิงส์ตัน (เกาะนอร์ฟอล์ก)

**คิงส์ตัน** (; Norf'k: *Daun a'Taun*) เป็นเมืองหลวงของเกาะนอร์ฟอล์ก ดินแดนของประเทศออสเตรเลีย อำนาจกฎหมาย บริหาร และตุลาการของดินแดนต่างตั้งที่ทำการอยู่ในเมืองนี้ คิงส์ตันเป็นเมืองที่เก่าแก่ที่สุดเป็นอันดับที่สองในออสเตรเลีย และเป็นเมืองที่มีความสำคัญทางประวัติศาสตร์และวัฒนธรรมต่อทั้งชาวเกาะนอร์ฟอล์กและชาวออสเตรเลียทั้งมวล เมืองนี้เป็นส่วนหนึ่งในพื้นที่ทางประวัติศาสตร์คิงส์ตันและอาร์เธอส์เวล (the Kingston and Arthur's Vale Historic Area) ตามแหล่งมรดกโลก

## สภาพอากาศ





## รูปภาพ

ไฟล์:Norfolk Island jetty2.jpg|ท่าเรือคิงส์ตัน
ไฟล์:Norfolk Island Kingston.jpg|อู่ต่อเรือเก่าที่อู่เรือคิงส์ตัน
ไฟล์:Norfolk Island jetty.jpg|เครนที่ท่าเรือคิงส์ตันใช้ขนถ่ายสินค้า


## อ้างอิง

## แหล่งข้อมูลอื่น

*Kingston and Arthurs Vale Historic Area
*Kingston

หมวดหมู่:เกาะนอร์ฟอล์ก
หมวดหมู่:เมืองหลวงในเขตโอเชียเนีย
ฮากัตญา

thumbnail|350px|ทัศนียภาพเมืองฮากัตญา
thumbnail|350px|อากาญา (ฮากัตญา) ก่อนสงครามโลกครั้งที่ 2

**ฮากัตญา** (ชามอร์โร: ) เป็นเมืองหลวงของดินแดนเกาะกวม ซึ่งเป็นดินแดนห่างไกลของสหรัฐอเมริกา เดิมที่นี่ชื่อว่า อากาญา (Agaña) ที่นี่เป็นที่ตั้งของศูนย์กลางการบริหารเกาะกวม และย่านการค้าสำคัญของเกาะ ฮากัตญาตั้งอยู่ที่พิกัด 13 ° 28'45 "N 144 ° 45'00" E ทางตอนกลางของเกาะกวม มีพื้นที่ 1.6 ตารางกิโลเมตร มีประชากร 1,100 คน

หมวดหมู่:เมืองในเกาะกวม
วงศ์ย่อยนกเดินดง

**วงศ์ย่อยนกเดินดง** () เป็นวงศ์ย่อยของนกเกาะคอน ในวงศ์นกจับแมลงและนกเขน (Muscicapidae) ใช้ชื่อวงศ์ว่า  Saxicolinae (เดิมเคยถูกอยู่ในวงศ์ Turdidae หรือ Turdinae) 

เป็นนกที่มีขนาดเล็กมากจนถึงขนาดเล็ก (13-30 เซนติเมตร) ขอบปลายจะงอยปากเปนรอยบากเล็กนอย รูจมูกเปนรูปไขและมักไมมีขนปกคลุม มุมปากมีขนแข็ง หางสั้นกวาปกแตบางชนิดยาวเทากัน แขงยาวและแข็งแรง  นิ้วในเปนอิสระ นิ้วนอกและนิ้วกลางเชื่อมติดกันเล็กนอย ที่บริเวณโคนนิ้ว อาหารไดแก แมลง, สัตวไมมีกระดูกสันหลังขนาดเล็ก, สัตวเลื้อยคลาน และผลไม บางชนิดลงมาหาอาหารตามพื้นดิน ทํารังเปนรูปถวย โดยใชกิ่งไม ใบไมและใบหญาเปนวัสดุ สวนใหญจะทํารังตามงามไม ลูกนกแรกเกิดชวยเหลือตัวเองไมไดเลย ไมมีขนดาวนปกคลุมตัว ยังไมลืมตาและขาไมแข็งแรง ในระยะแรกพอแมยังตองกกและหาอาหารมาปอนให 

นกในวงศ์นี้แบ่งออกได้ทั้งสิ้นประมาณ 30 สกุล   

## สกุล
***Saxicolinae**
** *[[Tarsiger]]* - 5 ชนิด
** *[[Luscinia]]* - 11 ชนิด
** *[[Erithacus]]* - 3 ชนิด
** *[[Heinrichia]]* - 1 ชนิด
** *[[Brachypteryx]]* - 4 ชนิด
** *[[Irania]]* - 1 ชนิด
** *[[Saxicola]]* - 14 ชนิด
** *[[Monticola]]* - 13 ชนิด รวมถึง *Pseudocossyphus* ด้วย
** *[[Pogonocichla]]* - 1 ชนิด
** *[[Swynnertonia]]* - 1 ชนิด
** *[[Stiphrornis]]* - 1-5 ชนิด 
** *[[Xenocopsychus]]* - 1 ชนิด
** *[[Saxicoloides]]* - 1 ชนิด
** *[[Myiomela]]* - 4 ชนิด
** *[[Cinclidium]]* - 1 ชนิด
** *[[Myophonus]]* - 1 ชนิด
** *[[Namibornis]]* - 1 ชนิด
** *[[Cercomela]]* - 9 ชนิด
** *[[Myrmecocichla]]* - 7 ชนิด
** *[[Thamnolaea]]* - 2 ชนิด
** *[[Pinarornis]]* - 1 ชนิด
** *[[Sheppardia]]* - 9 ชนิด
** *[[Cossyphicula]]* - 1 ชนิด (บางครั้งจะใช้ *Cossypha*)
** *[[Cossypha]]* - 14 ชนิด
** *[[Cichladusa]]* - 3 ชนิด
** *[[Cercotrichas]]* - 11 ชนิด (บางครั้งจะจัดอยู่ในวงศ์ย่อย Muscicapine)
** *[[Copsychus]]* - 7 ชนิด (บางครั้งจะจัดอยู่ในวงศ์ย่อย Muscicapine)
** *[[Phoenicurus]]* - 11 ชนิด
** *[[Chaimarrornis]]* - 1 ชนิด
** *[[Rhyacornis]]* - 2 ชนิด (บางครั้งจะใช้ *Phoenicurus* )
** *[[Grandala]]* - 1 ชนิด
** *[[Enicurus]]* - 7 ชนิด
** *[[Campicoloides]]* - 1 ชนิด
** *[[wheatear|Oenanthe]]* - ประมาณ 20 ชนิืด
** *[[Trichixos]]* - 1 ชนิด

## อ้างอิง

## แหล่งข้อมูลอื่น
คาวาจินางาโนะ

**คาวาจินางาโนะ** () เป็นนครที่ตั้งอยู่ทางตะวันออกเฉียงใต้ของจังหวัดโอซากะ ประเทศญี่ปุ่น ณ วันที่ 1 กุมภาพันธ์ ค.ศ. 2023 มีประชากร 98,515 คน มีขนาดพื้นที่ 109.63 ตารางกิโลเมตร ก่อตั้งเมื่อวันที่ 1 เมษายน ค.ศ. 1954

## แหล่งข้อมูลอื่น
* 
*  

หมวดหมู่:นครในจังหวัดโอซากะ
คาชิวาระ

**คาชิวาระ** () เป็นนครที่ตั้งอยู่ทางตะวันออกในจังหวัดโอซากะ ประเทศญี่ปุ่น 
เมื่อวันที่ 1 กุมภาพันธ์ ค.ศ. 2023 คาชิวาระมีประชากร 67,551 คน มีพื้นที่ทั้งหมด 25.33 ตารางกิโลเมตร คาชิวาระได้รับการยกฐานะเป็นเทศบาลนครเมื่อวันที่ 1 ตุลาคม ค.ศ. 1958

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
วงศ์นกเดินดง

**วงศ์นกเดินดง** เป็นวงศ์ของนกเกาะคอนวงศ์หนึ่ง ใช้ชื่อวิทยาศาสตร์ว่า Turdidae 

เป็นนกทีมีขนาดเล็ก กินแมลงเป็นอาหารหลัก มีทั้งที่หากินทั้งบนต้นไม้ ยอดหญ้า และพื้นดิน ปากเรียวแหลมหัวกลม ลำตัวเพียว หางมีทั้งสั้นและยาว ตีนใหญ่แข็งแรง เกาะกิ่งไม้และกระโดดตามพื้นดินได้ดี หลายชนิดกินผลไม้ รังทำด้วยใบไม้และกิ่งไม้สานเป็นรูปถ้วยอยู่ตรงง่ามไม้และในโพรงไม้

นกในวงศ์หลายชนิดนี้ในบางข้อมูลจะจัดอยู่ในนกเดินดง จึงมีความคล้ายคลึงกันมาก

มีทั้งสิ้น 335 ชนิดทั่วโลก พบ 21 ชนิดในประเทศไทย

## ชนิดที่พบในประเทศไทย


## อ้างอิง

## แหล่งข้อมูลอื่น

หมวดหมู่:นกแบ่งตามวงศ์
หมวดหมู่:นกเกาะคอน
คิม ย็อน-คย็อง

thumb|เล่นให้กับอินช็อนฮึงกุกไลฟ์พิงก์สไปเดอร์ส|ฮึงกุกไลฟ์ในฤดูกาล 2005–2006
**คิม ย็อน-คย็อง** () เกิดวันที่ 26 กุมภาพันธ์ ค.ศ. 1988 ที่อันซัน เป็นนักวอลเลย์บอลระดับอาชีพชาวเกาหลีใต้ เธอเล่นในตำแหน่งตัวตัวตีด้านนอก(Outside Hitter)และเป็นอดีตกัปตันทีมชาติเกาหลีใต้ เธอประกาศอำลาจากทีมชาติในวันที่12 เดือนสิงหาคม ค.ศ. 2021 หลังจบการแข่งขันวอลเลย์บอลหญิงในโอลิมปิกฤดูร้อน 2020 ปัจจุบันเธอได้เล่นให้กับสโมสรวอลเลย์บอลหญิง อินช็อนฮึงกุกไลฟ์พิงก์สไปเดอร์ส 
รางวัลส่วนบุคคล : #1 in the Best Players of 2021 (นักวอลเลย์บอลหญิงที่ดีที่สุดในโลกประจำปี2021)จัดอันดับโดยสหพันธ์วอลเลย์บอลโลก/FIVB

## ประวัติ
ค.ศ. 2007 คิม ย็อน-คย็อง ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่ฮวัง ยอน-จู, ฮัน ซง-อี และฮัน ยู-มี จบมา) ทั้งนี้ คิมเป็นหนึ่งในผู้เล่นของเกาหลีใต้ที่ได้รับการกล่าวถึงมากที่สุดในช่วงไม่กี่ปีที่ผ่านมา และในการแข่งขันวอลเลย์บอลหญิงชิงแชมป์เอเชีย 2013 ที่จัดขึ้น ณ จังหวัดนครราชสีมา เธอได้รับรางวัลนักวอลเลย์บอลยอดเยี่ยมถึง 2 รางวัล ซึ่งได้แก่ ทำคะแนนยอดเยี่ยม และเสิร์ฟยอดเยี่ยม

## ผลงานในระดับอาชีพ
* ค.ศ. 2005–09  โชนันฮึงกุกไลฟ์พิงก์สไปเดอร์ส
**โคเรียนวี-ลีก ผู้ชนะ (3 สมัย): ฤดูกาล 2005–06, 2006–07, 2008–09
**โคเรียนวี-ลีก "ผู้เล่นทรงคุณค่า" (1 สมัย): ค.ศ. 2008
**โคเรียนวี-ลีก ไฟนอล "ผู้เล่นทรงคุณค่า" (3 สมัย): ค.ศ. 2006, 2007, 2009
* ค.ศ. 2009–11  เจที มาร์เวลลัส
**เจแปนนิสวีลีก รองชนะเลิศ (1 สมัย): ฤดูกาล 2009–10
**คุโระวะชิกิออลเจแปน รองชนะเลิศ (1 สมัย): ฤดูกาล 2009–10
**เจแปนวี-ลีก "ผู้เล่นทรงคุณค่า" (1 สมัย): ค.ศ. 2011
**เจแปนวี-ลีก "ทำคะแนนยอดเยี่ยม" (1 สมัย): ค.ศ. 2010
* ค.ศ. 2011–14  เฟแนร์บาห์เช
**ซีอีวีแชมเปียนส์ลีก ฤดูกาล 2011–12 แชมป์
* ซีอีวีแชมเปียนส์ลีก ฤดูกาล 2011–12 "ผู้เล่นทรงคุณค่า"
* ซีอีวีแชมเปียนส์ลีก ฤดูกาล 2011–12 "ทำคะแนนยอดเยี่ยม"
* กวาร์เดียคัพ ฤดูกาล 2012–13, ประเทศโปแลนด์ "ทำคะแนนยอดเยี่ยม"
* ซีอีวีคัพ ฤดูกาล 2012–13 - 16px รองชนะเลิศ, ร่วมกับเฟแนร์บาห์เช

## ผลงานในระดับนานาชาติ
 วอลเลย์บอลหญิงทีมชาติเกาหลีใต้
*วอลเลย์บอลเวิลด์แกรนด์แชมป์เปี้ยนคัพ 2009
**บุคคล: "ทำคะแนนยอดเยี่ยม"
*วอลเลย์บอลชิงแชมป์เอเชีย 2009
**บุคคล: "ทำคะแนนยอดเยี่ยม"
*เอเชียนเกมส์ 2010
**ทีม: 
*วอลเลย์บอลหญิงชิงแชมป์เอเชียนคัพ 2010
**ทีม: 
**บุคคล: "ทำคะแนนยอดเยี่ยม"
**บุคคล: "ตบยอดเยี่ยม"
*วอลเลย์บอลชิงแชมป์เอเชีย 2011
**ทีม: 
**บุคคล: "ทำคะแนนยอดเยี่ยม"
**บุคคล: "ตบยอดเยี่ยม"
*โอลิมปิกฤดูร้อน 2012
**บุคคล: "ผู้เล่นทรงคุณค่า"
**บุคคล: "เสิร์ฟยอดเยี่ยม"
*วอลเลย์บอลชิงแชมป์เอเชีย 2013
**ทีม: 
**บุคคล: "ทำคะแนนยอดเยี่ยม"
**บุคคล: "เสิร์ฟยอดเยี่ยม"
*เอเชียนเกมส์ 2014
**ทีม: 
*วอลเลย์บอลชิงแชมป์เอเชีย 2015
**ทีม: 
**บุคคล: "ตัวตบหัวเสายอดเยี่ยม" 

## อ้างอิง

## แหล่งข้อมูลอื่น
* 김연경 선수 개인 미니 홈페이지
* FIVB 제공 김연경 선수 프로필
* 
* 
* 김연경 선수 다음 팬카페
* 
* EuroSport.com profile

หมวดหมู่:นักกีฬาจากโซล
หมวดหมู่:นักวอลเลย์บอลหญิงชาวเกาหลีใต้
หมวดหมู่:นักวอลเลย์บอลในโอลิมปิกฤดูร้อน 2012
หมวดหมู่:ผู้เล่นสโมสรวอลเลย์บอลอินช็อนฮึงกุกไลฟ์พิงก์สไปเดอร์ส
หมวดหมู่:ผู้เล่นสโมสรวอลเลย์บอลเจที มาร์เวลลัส
หมวดหมู่:ผู้เล่นสโมสรวอลเลย์บอลเฟแนร์บาห์แช
หมวดหมู่:นักกีฬาเหรียญเงินเอเชียนเกมส์
หมวดหมู่:บุคคลจากอันซัน
หมวดหมู่:ตัวตบหัวเสาวอลเลย์บอล
กรือวึยรีห์

**กรือวึยรีห์** (; ) เป็นนครที่ตั้งอยู่ในแคว้นดนีปรอแปตร็อวสก์ ทางตอนกลางของประเทศยูเครน นครนี้มีประชากร 664,499 คน ใน ค.ศ. 2011 เป็นเมืองอุตสาหกรรมเหล็กกล้าที่สำคัญในยุโรปตะวันออก 

## อ้างอิง

หมวดหมู่:นครในแคว้นดนีปรอแปตร็อวสก์
เตี่ยนเฉฺวียนชือ

**เตี่ยนเฉฺวียนชือ** () บางตำราแปลว่า **อาจารย์ถ่ายทอดเบิกธรรม** เป็นตำแหน่งอาจารย์อาวุโสในลัทธิอนุตตรธรรม

## ประวัติ
ลัทธิอนุตตรธรรมเชื่อว่าเต๋า (ธรรมะ) เป็นสัจภาวะสูงสุด และเป็นวิถีทางที่พระเป็นเจ้า คือ พระแม่องค์ธรรม ได้เปิดเผยแก่มนุษย์ผ่านทาง **[[จู่ซือ#ลัทธิอนุตตรธรรม|หมิงซือ]]** () หมิงซือจึงมีอาณัติแห่งสวรรค์ สามารถถ่ายทอดเต๋าแก่บุคคลต่าง ๆ ได้ 

เมื่อถึงยุคของหลิว ชิงซฺวี จู่ซือรุ่นที่ 16 ของลัทธิอนุตตรธรรม เขาได้ตั้งตำแหน่ง เตี่ยนเฉฺวียนชือ ขึ้น โดยถือว่าเป็นผู้มีอาณัติสวรรค์ สามารถถ่ายทอดเต๋าแทนจู่ซือได้ การตั้งเตี่ยนเฉฺวียนชือดำเนินมาจนถึงสมัยจู่ซือรุ่นที่ 18 ซึ่งเป็นรุ่นสุดท้าย ได้มีการตั้งเตี่ยนเฉฺวียนชืออาวุโสบางคนเป็น “เหล่าเฉียนเหริน” เพื่อให้มีอำนาจแต่งตั้งผู้อื่นเป็นเตี่ยนเฉฺวียนชือได้เช่นเดียวกับจู่ซือ และต่อมาเหล่าเฉียนเหรินยังตั้งตำแหน่ง “เฉียนเหริน” ขึ้น ให้ทำหน้าที่ตั้งเตี่ยนเฉฺวียนชือได้เช่นเดียวกับเหล่าเฉียนเหรินด้วย ทำให้ปัจจุบันมีเตี่ยนเฉฺวียนชือจำนวนมากในลัทธิอนุตตรธรรม

## หน้าที่
เตี่ยนเฉฺวียนชือมีหน้าที่หลักคือการถ่ายทอด **ไตรรัตน์** ( *ซันเป่า*) ให้แก่เวไนยสัตว์ใน **พิธีถ่ายทอดเบิกธรรม** ( *ปั้นเต้าหลี่เจี๋ย*) โดยการเปิดจุดญาณทวาร บอกสัจจคาถา และสอนการประสานมือเป็นลัญจกร การดำเนินพิธีนี้จะเป็นความลับ ไม่เปิดเผยให้คนนอกรับรู้ ผู้ที่รู้แล้วจะห้ามนำไปเปิดเผยต่อ เพราะเชื่อว่าจะถูกสิ่งศักดิ์สิทธิ์ลงโทษ ไตรรัตน์ ได้แก่
* **[[ตาที่สาม#ลัทธิอนุตตรธรรม|จุดญาณทวาร]]** () คือตำแหน่งเหนือดั้งจมูก ตรงกลางระหว่างคิ้ว โดยเชื่อว่าจุดนี้เป็นที่สถิตของวิญญาณ วิญญาณเข้ามาในร่างกายทางจุดนี้ และเมื่อตายก็จะออกจากร่างกายทางจุดนี้เช่นกัน ถือเป็นประตูสู่นิพพาน เมื่อ เตี่ยนเฉฺวียนชือ เปิดจุดนี้ในพิธีรับธรรมแล้วจะทำให้ผู้นั้นบรรลุธรรมได้ง่าย
* **[[มนตร์#ลัทธิอนุตตรธรรม|สัจจคาถา]]** () มี 5 คำ คือ "**อู๋ ไท่ ฝอ หมี เล่อ**" () ถือเป็นคาถาศักดิ์สิทธิ์ที่สุด เป็นความลับของสวรรค์ ห้ามจดบันทึก ห้ามนำไปบอกต่อ เมื่อเผชิญภัยอันตรายท่องคาถานี้แล้วสิ่งศักดิ์สิทธิ์จะช่วยให้พ้นอันตรายและวิบากกรรมต่าง ๆ ได้
* **[[มุทรา#ลัทธิอนุตตรธรรม|ลัญจกร]]** () โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรยหรือธรรมกาลยุคขาว 

ลัทธิอนุตตรธรรมเชื่อว่าตี่ยนฉวนซือ เป็นผู้ได้รับอาณัติสวรรค์จากพระแม่องค์ธรรม ทำให้เป็นผู้ศักดิ์สิทธิ์ มีวาจาสิทธิ์ มีอำนาจหน้าที่ถ่ายทอดเต๋า แบกรับหนี้กรรมแทนเวไนยสัตว์ในปกครองของตนได้

## ตำแหน่งพิเศษ
* **เหล่าเฉียนเหริน** () หมายถึง เตี่ยนเฉฺวียนชือ ที่จู่ซือแต่งตั้งขึ้น ให้เป็นผู้นำแต่ละสาย มีอำนาจแต่งตั้งเฉียนเหรินได้ เหล่าเฉียนเหรินที่สำคัญ เช่น หัน เอินหรง ผู้นำสายฟาอี หวัง ห่าวเต๋อ ผู้นำสายหมีเล่อต้าเต้า จาง เผยเฉิง ผู้นำสายจีฉู่ เป็นต้น
* **เฉียนเหริน** () หมายถึง เตี่ยนเฉฺวียนชือ ที่เหล่าเฉียนเหรินแต่งตั้งให้เป็นผู้นำสายย่อย สามารถแต่งตั้งเตี่ยนเฉฺวียนชือได้ เช่น เฉิน หงเจิน ผู้นำสายฟาอีฉงเต๋อ เป็นต้น
* **เหล่าเตี่ยนเฉฺวียนชือ** () หมายถึง เตี่ยนเฉฺวียนชืออาวุโส ที่ได้รับมอบหมายให้ปกครองสายธรรมแทนเฉียนเหรินซึ่งถึงแก่กรรมไปแล้ว

## อ้างอิง

หมวดหมู่:ลัทธิอนุตตรธรรม
หมวดหมู่:ผู้นำทางศาสนา
อภินันท์ ประเสริฐวัฒนกุล

**อภินันท์ ประเสริฐวัฒนกุล** (เกิด 6 สิงหาคม พ.ศ. 2521) ชื่อเล่น **เอ็ม** เป็นนักแสดงและนายแบบชาวไทย เข้าประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในละครโทรทัศน์เรื่อง เจ้าสาวมืออาชีพ และโด่งดังในบทพระเอกจากละครเรื่อง วิวาห์พาวุ่น แสดงคู่กับ รามาวดี สิริสุขะ, แตงสากับอาฉี แสดงคู่กับ ศิริลักษณ์ ผ่องโชค และ ใต้ร่มเงารัก แสดงคู่กับ กัญญารัตน์ จิรรัชชกิจ 

## ประวัติ
**อภินันท์ ประเสริฐวัฒนกุล** เกิดเมื่อวันที่ 6 สิงหาคม พ.ศ. 2521 มีชื่อเล่นว่า **เอ็ม** จบการศึกษาระดับปริญญาตรีจากคณะวิทยาศาสตร์ประยุกต์ สาขาเทคโนโลยีอุตสาหกรรมเกษตร (Food Science) สถาบันเทคโนโลยีพระจอมเกล้าพระนครเหนือ  ประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในเรื่อง *เจ้าสาวมืออาชีพ* และโด่งดังในบทพระเอกในละครเรื่อง *วิวาห์พาวุ่น* คู่กับ รามาวดี สิริสุขะ, เรื่อง*แตงสากับอาฉี*  คู่กับ ศิริลักษณ์ ผ่องโชค และ *ใต้ร่มเงารัก* คู่กับ กัญญารัตน์ จิรรัชชกิจ แต่ภายหลังได้ออกจากวงการสองปีเพื่อทำงานเบื้องหลัง  ก่อนจะกลับมาแสดงอีกครั้งและแจ้งเกิดในบทร้ายจากละครหลายเรื่อง  อาทิ เช่น *สุดแต่ฟ้ากำหนด, รักนี้หัวใจเราจอง, ลิขิตกามเทพ, เล่ห์ร้อยรัก* ฯลฯ ต่อมาได้พลิกบทบาทเป็นคนดีในละครเรื่อง *[[หงส์สะบัดลาย]]*

ปี พ.ศ. 2551 เอ็มได้รับโอกาสให้แสดงละครเทิดพระเกียรติรัชกาลที่ 7 ร่วมกับผู้ทรงคุณวุฒิและศิลปินคนดังมากมาย เรื่อง *พระปกเกล้าราชา ก่อนาวาประชาธิปไตย* ทางช่อง 5 โดยนำบางตอนของนวนิยายเรื่อง*[[สี่แผ่นดิน]]* มาเขียนและแปลงเป็นบทละคร เขาได้รับบทเป็น*อ้น* ลูกชายคนโตของแม่พลอย แทนอภิสิทธิ์ เวชชาชีวะ ที่ไม่สามารถมาเล่นละครได้

ด้านชีวิตส่วนตัว สมรสกับ บุสกร ธรรมาวุธ เมื่อวันที่ 13 พฤศจิกายน พ.ศ. 2553 ที่จังหวัดตรัง  ปัจจุบันมีบุตรแล้ว เป็นบุตรสาวฝาแฝด 2 คน ชื่อน้องฌานา-น้องฌารีน

อภินันท์เป็นเจ้าของกิจการบริษัทที่ให้คำปรึกษาเรื่องการเดินทางไปเรียนต่อต่างประเทศ ชื่อบริษัท สไมลล์ลี่ เอ็ดดูเคชั่น จำกัด  และยังมีผลงานทางละครออกมาอย่างต่อเนื่อง

## ผลงาน
### ละครโทรทัศน์

### ซีรีส์

| 2555
|  *[[เซน...สื่อรักสื่อวิญญาณ]] 
| *ตอน โอกาสครั้งเดียว*
|  หนุ่ย (รับเชิญ)
|-
| 2561
| เสน่หา สตอรี่ 
| *ตอน ดาว*
| โต
|-
| 2562
| * Club Friday The Series 11 รักที่ไม่ได้ออกอากาศ*
|  *ตอน รักซึมเศร้า*
| 
|-
|  2563
| * เดอะซีรีส์ รัก ลวง หลอน*
|  *ตอน ประตูที่ปิดตาย*
| 
|-
|}

=== ละครซิทคอม ===

| 2550
|*บางรักซอย 9*
| หมออั๋น (รับเชิญ)
|}

=== ละครเทิดพระเกียรติ ===

| 2551
|*พระปกเกล้าราชา ก่อนาวาประชาธิปไตย''
| อ้น
|}

### ภาพยนตร์
* 2544 แม่เบี้ย รับบท พจน์

### มิวสิควีดีโอ
* พันธุ์เดียวกัน - แช่ม แช่มรัมย์ 

### ละครเวที
* 2557  มานีและชูใจ Come here and Show heart รับบท หัวหน้าโจรค้ายา

### ผลงานโฆษณา
* ฟิล์มสีฟูจิ

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทย
หมวดหมู่:ชาวไทยเชื้อสายจีน
หมวดหมู่:บุคคลจากคณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ
หมวดหมู่:นักแสดงอิสระชาวไทย
เกาะอีออส

thumb|ท่าเรือบนเกาะอีออส

**เกาะอีออส** (; ) เป็นเกาะในประเทศกรีซ ในหมู่เกาะซิคละดีส ในทะเลอีเจียน เป็นเกาะที่เต็มไปด้วยเนินเขาและหน้าผาติดทะเลโดยมาก เกาะตั้งอยู่กึ่งกลางระหว่างเกาะนักซอสและซานโตรีนี เกาะมีความยาวราว 18 กม. และความกว้าง 10 กม. มีพื้นที่ราว 109 ตร.กม. มีประชากร 2,024 คน (ค.ศ. 2011) ลดลงจากในศตวรรษที่ 19 ที่มีประชากร 3,500 คน

อีออส